**Tehniline kirjeldus**

Hankija nimi: Kadrina Vallavalitsus

Hanke nimetus: Puude langetamine Kadrina alevikus

Hanke liik: Väikehange

## Hanke objekt

## Kadrina alevikus aadressil Rakvere tee 4 ja Pargi 7 kasvavad 65 paplit, mille läbimõõt on 50-60 cm

**Tööde tegemise aeg**

Üks kuu alates lepingu sõlmimisest. Eeldatav ajavahemik 15. veebruar 2021 kuni 15 märts 2021

## Töödele esitatavad miinimumnõuded

Puude langetamise tööd ei tohi ohustada ümbritsevaid hooneid, kooli staadioni ja muid objekte ning inimesi.

Töid teostanud ettevõtja peab puhastama töömaalt langetamise käigus tekkinud puuoksad, tüved, saejäägid jm langetamisega kaasnenud osise.

Vajadusel peab ettevõtja tagama puude langetamisel tööala piiretega sulgemise.

Puude langetamisel tuleb kasutada kõiki ohutuseks ettenähtuid vahendeid.

Vajadusel tuleb puude raietööd teostada tõstuki abiga, osade kaupa langetades, alustades puu ladvast.

Langetatud puudest alles jääva kännu kõrgus on 20 cm või väiksem

## Lisanõuded

Töövõtja likvideerib raie tagajärjel tekkinud pinnase- ja inventarikahjustused.

Vastutus töö ning sellega kaasnevate kõrvalmõjude eest keskkonnale ja kolmandate isikute varale kuulub Töövõtjale.

Töövõtja vastutab tööohutusnõuete ja -eeskirjade täitmise eest objektil.

## Muud nõuded

Töövõtja kasutab töö teostamiseks üksnes pädevaid ja vajalike kogemustega spetsialiste;

Pakkumuse maksumus

Pakkuja esitab hinnapakkumuse vabas vormis numbriliselt ja sõnaliselt.

Hinnapakkumus esitatakse eurodes.

Pakkuja esitab hinnad ilma ja koos käibemaksuga.

## Pakkumuse vormistamise keel

Pakkumus tuleb vormistada eesti keeles.

## Pakkumuse jõusoleku tähtaeg

Pakkumus peab olema jõus minimaalselt 90 (üheksakümmend) päeva pakkumuste esitamise tähtpäevast arvates.

## Muud tingimused

Pakkuja kannab kõik pakkumuse ettevalmistamisega ning esitamisega seotud kulud.

Hilinenud pakkumusi ei arvestata.

Hankija jätab enesele õiguse lükata tagasi kõik pakkumused, kui kõikide tähtpäevaks saabunud pakkumuste hinnad ületavad hankelepingu eeldatava maksumuse või kui pakkumused ei vasta hankija esitatud tingimustele.

Hankija jätab enesele õiguse madalaima võimaliku hinna teinud pakkuja (edukaks tunnistatud) pakkumus tagasi lükata, kui hankelepingu sõlmimiseks peetavad läbirääkimised ebaõnnestuvad ja lepingut ei suudeta sõlmida 30 (kolmkümmend) päeva jooksul alates hankelepingu sõlmimise ettepaneku tegemisest (edukaks pakkujaks tunnistamisest).

## Tehnilise kirjelduse lisa

Kaart-Raiutavate paplite asukoht